Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: szabályzatáról szóló 1101/1996. (X. 2.) Korm. határozatot
Paragraph Index: 1054

2. A H. 2. pontja helyébe a következõ rendelkezés lép: „2. a) A Kormány a Díj adományozására vonatkozó javaslatok elbírálására, a kitüntetésekre vonatkozó ajánlások megtételére Kossuth- és Széchenyi-díj Bizottságot (a továbbiakban: Bizottság) hoz létre. A Bizottság 25 tagú, elnöke a miniszterelnök, alelnöke a Miniszterelnöki Hivatalt vezetõ miniszter. A Bizottság titkára a Miniszterelnöki Hivatal közigazgatási államtitkára. A Bizottság tagjai: — az oktatási miniszter, — a nemzeti kulturális örökség minisztere, — a bizottsági tagságra vonatkozó felkérés elfogadása esetén a Magyar Tudományos Akadémia elnöke, a Széchenyi Irodalmi és Mûvészeti Akadémia ügyvezetõ elnöke, — a b) pont szerinti albizottságok elnökei, — a Kossuth-, a Széchenyi-díjjal, illetve az Állami Díjjal rendelkezõk, továbbá az akadémikusok, az egyetemi tanárok, a tudományos, a mûszaki-gazdasági, a mûvészeti és a kulturális élet kiemelkedõ képviselõi körébõl a Kormány által hároméves idõtartamra megbízott személyek.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes